**Naša škola – náš dom**



Školský vzdelávací program

**Piaristická spojená škola Františka Hanáka, A. Hlinku 44, Prievidza**

Vzdelávací program (názov): **Piaristická materská škola Naša škola – náš dom**

Stupeň vzdelania: **predprimárne vzdelanie**

Dĺžka vzdelávania: **1 - 4 roky**

Vyučovací jazyk: **slovenský**

Študijná forma – **denná**

Druh školy: **cirkevná**

Predkladateľ: **PaedDr. Juraj Ďurnek SchP**

Názov školy: **Piaristická spojená škola Františka Hanáka, A. Hlinku 44, Prievidza**

Adresa: **A. Hlinku 44, 971 01 Prievidza**

IČO: **35662867**

Riaditeľ školy: **Mgr. Ambróz Jamriško**

Ďalšie kontakty: **tel. 046 5424949, 0465424997, mail: skola@piaristi-pd.sk,**

Zriaďovateľ: **Rehoľa piaristov na Slovensku**

Adresa: **Piaristická 8, 949 01 Nitra**

Kontakty: **tel. 037 772 72 51-3, 037 741 80 95, mail: piaristi@piaristi.sk**

Platnosť dokumentu od: 1.2.2023

Podpis riaditeľa:

|  |  |  |
| --- | --- | --- |
| Platnosť  Revidovanie | Dátum | Zaznamenanie inovácie, zmeny, úpravy a pod. |
| Platnosť ŠkVP od |  |  |
| Revidovanie |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

|  |
| --- |
| 1. **Charakteristika školy** |

1. **Organizačná štruktúra Piaristickej spojenej školy Františka Hanáka**

Piaristická spojená škola Františka Hanáka sídli na Ulici Andreja Hlinku 44 v Prievidzi. Nachádza sa v historickom centre mesta Prievidza. Je cirkevnou školou s právnou subjektivitou, ktorej zriaďovateľom je Rehoľa piaristov na Slovensku. Bola zriadená k 1. septembru 2006 spojením už dvoch existujúcich škôl, základnej školy a gymnázia.

Medzi organizačné zložky piaristickej spojenej školy patrí:

* Piaristická základná škola Františka Hanáka (bola zriadená 20.3.1993). Súčasťou ZŠ je aj školský klub detí.
* Piaristické gymnázium Františka Hanáka v Prievidzi s osemročnou a štvorročnou formou štúdia (bolo zriadené 15.1.1996).
* Piaristická stredná odborná škola Františka Hanáka (bola zriadená 1.1.2010).
* Materská škola Františka Hanáka, (bola zriadená1.9.2012).

História piaristickej školy v Prievidzi siaha do roku 1666, kedy na pozvanie grófky Františky Pálffy Khuenin de Bellasi prišli do Prievidze prví piaristi. V protestantských časoch šírili myšlienky zakladateľa Rehole piaristov sv. Jozefa Kalazanského, ktorý založil v roku 1597 prvú bezplatnú školu v Európe. Zbožné školy, ako sa piaristické školy volali, otvorili cestu k vzdelaniu a výchove chudobným deťom.

Na tieto korene nadväzuje pôsobenie Piaristickej spojenej školy aj v súčasnosti. Aj keď dnes už nemáme v takej miere medzi sebou chudobných materiálne, ale skôr chudobných duchovne. Práve týmto otvára svoje brány piaristická škola - deťom hľadajúcim, zo sociálne znevýhodneného prostredia, z neúplných rodín ale aj deťom iného vierovyznania.

Deti Piaristickej materskej školy pochádzajú prevažne z mesta Prievidza, no škola poskytuje možnosť vzdelania a výchovy aj deťom zo širšieho okolia. Školu navštevujú deti aj iného ako katolíckeho vierovyznania, pretože škola rešpektuje konfesijné zázemie rodín detí. Škola poskytuje výchovu a vzdelávanie aj deťom so špeciálnymi výchovno-vzdelávacími potrebami formou školskej integrácie a školskej inklúzie spolu s ostatnými deťmi v bežných triedach.

Realizovanie duchovnej formácie dieťaťa je založené na plnení úloh a cieľov, ktoré vychádzajú z**: Rámcového vzdelávacieho programu predmetu katolícke náboženstvo/výchova pre predprimárne vzdelávanie,** ktorý vydalo Katolícke pedagogické a katechetické centrum, Levočská 10, 052 01 Spišská Nová Ves v roku 2009.

1. **Vymedzenie vlastných cieľov a poslania výchovy**

V súčinnosti s víziou piaristických škôl na Slovensku je pre nás prioritné smerovanie školy ako školy vzťahov, školy života a zbožnej školy. Jednotlivé časti nášho zamerania v sebe zaŕňajú budovanie rešpektujúcich vzťahov, vytváranie a prehlbovanie vzťahu s Bohom, výchovu k hodnotám, a tiež posilňovanie živej komunity v spolupráci s rodinou. Komunita rodiny je na piaristickej škole rovnako dôležitá ako aj komunita detí a žiakov, kedže absolventi predprimárneho vzdelania pokračujú vo vzdelávaní na Piaristickej základnej škole F. Hanáka.

Našim cieľom a poslaním výchovy je:

* Dať dieťaťu pocit prijatia, dôvery a bezpečia.
* Individuálnym prístupom posilniť rešpekt a úctu k osobnosti dieťaťa.
* Podnietiť u dieťaťa hrdosť a lojalitu k spoločnému piaristickému dielu.
* Inovatívnymi metódami vzdelávania rozvíjať u dieťaťa tvorivosť, intelekt, umelecké nadanie a duchovnosť.
* Klásť dôraz na podporovanie mäkkých zručností – spolupráca, kritické myslenie.
* Detskými katechézami rozvíjať duchovnú formáciu dieťaťa.
* Sociálnou interakciou pripraviť dieťa na spoluprácu v tímoch.
* Aktivizujúcimi metódami podnietiť u dieťaťa zvedavosť a pozitívny vzťah k učeniu hrou, bádaniu a poznávaniu.
* Identifikovať dieťa so špeciálnymi výchovno – vzdelávacími potrebami a zabezpečiť mu intervenciu so školským špeciálnym pedagógom a so školským psychológom, tiež mu vytvoriť podmienky na individuálny rozvoj.
* Zabezpečiť dieťaťu v plnení povinného predprimárneho vzdelávania intervenciu so školským špeciálnym pedagógom, uskutočnenie depistáže ku školskej zrelosti školským psychológom a uskutočnenie testov školskej zrelosti psychológom z Centra poradenstva a prevencie Prievidza.
* Prostredníctvom rodičovských stretnutí, aktivít s rodinou podporiť u rodičov a rodín angažovanosť pre spoločné dielo piaristickej komunity.

1. **Zameranie materskej školy**

Zameranie vyplýva z názvu nášho školského programu „Naša škola – náš dom“. Naša materská škola vznikla ako posledná zo štyroch zložiek PSŠ Františka Hanáka. Keďže sa zaraďujeme medzi cirkevné materské školy, našim poslaním je duchovná formácia detí v duchu kresťanských hodnôt.

Vedieme deti k uvedomeniu si hodnoty človeka ako Božieho diela. Cez vieru a živý vzťah s Bohom smerujeme deti k morálnym hodnotám, k rešpektujúcim medziľudským vzťahom, k úcte a rešpektu inakosti ostatných detí či už detí so špeciálnymi výchovno – vzdelávacími potrebami, alebo detí so sociálne znevýhodneného prostredia, s inou farbou pleti.

Klíma našej materskej školy ponúka prežívanie kresťanských hodnôt. Dieťa sa cielene každý deň stretáva s Bohom v rannom kruhu, a tiež raz týždenne prostredníctvom zaujímavých detských katechéz pod vedením špirituála školy (pátra). Tieto prebiehajú v čase hier a hrových činností. V spolupráci s rodinou uskutočňujeme tri krát ročne tematické besiedky, ktorých organizácia pozostáva z kultúrneho programu, detskej svätej omše a agapé. Našim cieľom je v duchovnej formácii podporovať aj rodičov a prostredníctvom školských aktivít poskytnúť rodinám detí možnosť vytvoriť živú komunitu v kooperácii s pedagogickými zamestnancami.

Našou prioritou je rozvíjať u detí vedomosti, zručnosti a postoje, v ktorých budú kontinuálne pokračovať na primárnom vzdelávaní. Výchova a vzdelávanie je smerované k zodpovednosti, samostatnosti a otvorenosti pre celoživotné vzdelávanie dieťaťa.

|  |
| --- |
| 1. **Charakteristika školského vzdelávacieho programu** |

|  |  |
| --- | --- |
| **Dĺžka dochádzky** | 1 – 4 roky  1 rok povinné predprimárne vzdelávanie  1 rok pokračovanie v plnení povinného predprimárneho vzdelávania (na žiadosť zákonného zástupcu) |
| **Forma výchovy a vzdelávania** | Celodenná  Poldenná – v prípade záujmu zákonných zástupcov |
| **Vyučovací jazyk** | slovenský |
| **Spôsob a podmienky ukončovania edukácie** | * absolvovanie spravidla trojročného pobytu v materskej škole * dosiahnutie 6 rokov veku * absolvovanie povinného predprimárneho vzdelávania |
| **Vydávanie dokladu o získanom vzdelaní** | Osvedčenie o absolvovaní povinného predprimárneho vzdelávania |
| **Stupeň vzdelania** | Predprimárne vzdelanie |
| **Vzdelávanie formou školskej integrácie** | Vzdelávanie detí so špeciálnymi výchovno – vzdelávacími potrebami sa uskutočňuje v triedach s ostatnými deťmi materskej školy, podľa individuálneho vzdelávacieho plánu, ak je potrebný. |
| **Vzdelávanie formou školskej inklúzie** | Vzdelávanie detí zo sociálne znevýhodneného prostredia sa uskutočňuje v triedach s ostatnými deťmi materskej školy. |
| **Duchovná formácia** | Realizovanie duchovnej formácie dieťaťa je založené na plnení cieľov, ktoré vychádzajú z **Rámcového vzdelávacieho programu predmetu katolícke náboženstvo/výchova pre predprimárne vzdelávanie,** vyd.: Katolícke pedagogické a katechetické centrum, Levočská 10, 052 01 Spišská Nová Ves, 2009. |

|  |
| --- |
| **IV. Vnútorný systém kontroly a hodnotenia** |

1. **Vnútorný systém kontroly a hodnotenia detí**

Cieľomhodnotenia detí v našej materskej škole je poskytnúť deťom a ich rodičom takú spätnú väzbu, ktorá má za cieľ informovať o aktuálnej úrovni, pokrokoch, ale aj nedostatkoch dieťaťa v danej oblasti, a to takým spôsobom, aby toto hodnotenie pôsobilo na dieťa povzbudzujúco a motivujúco.

V našej materskej škole sa zameriavame na individuálne normované hodnotenie, ktoré umožňuje učiteľovi pozorovať výkony dieťaťa a porovnávať ich s jeho predchádzajúcimi výkonmi, nie s výkonmi iných detí. Taktiež umožňuje sledovať kvalitu čiastočných výkonov a zaznamenávať aj malé pokroky smerom k stanovenému cieľu – školskej zrelosti a pripravenosti.

Toto hodnotenie je zameranéna nasledovné oblasti:

* Komunikačná (komunikačné kompetencie, reč ...),
* motorická (rytmické schopnosti, koordinácia pohybov, jemná a hrubá motorika, grafomotorika...),
* umelecká (hudobné schopnosti, výtvarné schopnosti),
* kognitívna (analyticko-syntetické myslenie, matematické predstavy, vedomosti...),
* sociálno-emocionálna (sociálne zručnosti...).

Každé hodnotenie, ktoré je v MŠ vykonávané (vyslovené aj nevyslovené) slúži učiteľovi aj na pedagogické diagnostikovanie dieťaťa. Učiteľky materskej školy úzko spolupracujú s podporným tímom školy, so špeciálnou pedagogičkou a psychologičkou. Podporný tím sa spolupodieľa na prevencii a intervencii nežiadúcich a problémových javov u detí.

**Metódy a formy** hodnotenia, ktoré sú využívané v našej MŠ a zároveň slúžia aj na pedagogické diagnostikovanie sú:

* Rozhovor s dieťaťom alebo s rodičmi dieťaťa.
* Pozorovanie dieťaťa v priebehu dňa, ale aj dlhšieho časového obdobia, počas vzdelávacích činností a zapisovanie pozorovaní do osobného diagnostického zošita dieťaťa.
* Pozorovanie a slovné vyhodnocovanie úloh zameraných na rôzne oblasti (kognitívne, sociálne, psychomotorické) a na seba obslužné činnosti.
* Pravidelné vyhodnocovanie rôznych pracovných listov prostredníctvom rozvíjania sebareflexie a sebahodnotenia dieťaťa.
* Diagnostika detskej kresby.
* Realizácia depistáže k testom školskej zrelosti pre deti v plnení povinného predprimárneho vzdelávania.
* Realizácia testov školskej zrelosti pre deti v plnení povinného predprimárneho vzdelávania.
* Diagnostika je uskutočňovaná tri-krát za školský rok:

a/ vstupná – október,

b/ priebežná – február,

c/ výstupná – jún.

**Kritéria hodnotenia** detí vychádzajú z kľúčových kompetencií, definovaných v štátnom vzdelávacom programe pre predprimárne vzdelávanie, ktoré majú deti po absolvovaní predprimárneho vzdelávania nadobudnúť.

Sú to nasledovné kľúčové kompetencie:

1. komunikačné kompetencie,
2. matematické kompetencie a kompetencie v oblasti vedy a techniky,
3. digitálne kompetencie,
4. kompetencie učiť sa, riešiť problémy, tvorivo a kriticky myslieť,
5. sociálne a personálne kompetencie,
6. občianske kompetencie,
7. pracovné kompetencie.

Za hodnotenie detí v triedach zodpovedajú učiteľky. Realizujú ho v súlade s požiadavkami ročného plánu práce a plánu vnútroškolskej kontroly. Na konci školského roka skompletizujú diagnostiku každému dieťaťu ohľadom rozvoja v každej oblasti, ktorej súčasťou je aj portfólio s detskou kresbou.

|  |
| --- |
| **V. Učebné osnovy** |

Učebné osnovy tvoria vzdelávacie štandardy jednotlivých vzdelávacích oblastí Štátneho vzdelávacieho programu pre predprimárne vzdelávanie v materských školách a vzdelávacie štandardy jednotlivých oblastí Rámcového vzdelávacieho programu predmetu katolícke náboženstvo/náboženská výchova pre predprimárne vzdelávanie z roku 2009.

**Východiská plánovania** **výchovy a vzdelávania v materskej škole**

Plánovanie prebieha na úrovni jednotlivých tried podľa stanovených tém týždňov. Témy týždňov sú schválené na pedagogickej rade v auguste pred začiatkom nového školského roka. Plánovanie prebieha písomnou formou na dobu jedného dňa. Formálu stránku plánov výchovno – vzdelávacej činnosti tvorí názov týždennej témy, výkonový štandard a obsah činností. Dopoludňajšie i popoludňajšie aktivity sú dané výkonovými štandardami Štátneho vzdelávacieho programu pre predprimárne vzdelávanie v materských školách a Rámcového vzdelávacieho programu pre predmet katolícke náboženstvo/náboženská výchova pre predprimárne vzdelávanie.

V našej práci uprednostňujeme a uplatňujeme okrem tradičných metód (názornosti, vysvetľovania, hodnotenia, praktickej činnosti, kladného vzoru, cvičenia a navykania, rozhovoru) aj aktivizačné metódy, (didaktické hry, diskusné metódy, situačné metódy, inscenačné metódy, hranie rolí, tvorivá dramatika a dramatické hry) a metódy na rozvoj tvorivosti (metódy na rozvoj tvorivého vnímania fantázie - cvičenia všímavosti, cvičenia empatie, rozvoj fantázie a predstavivosti, cvičenia relaxácie) a metódy tvorivého riešenia problémov (DITOR, Brainstorming).

V materskej škole využívame aj moderné stratégie výchovy a vzdelávania (individuálny prístup, zážitkové učenie, aktivizujúce metódy, aplikovanie humanistickej výchovy, využívanie IKT, úzku spoluprácu s rodinou dieťaťa) a rôzne formy práce (frontálne individuálne, skupinové, dlhodobé, krátkodobé, organizované, spontánne, pravidelné – stále činnosti, nepravidelné – príležitostné, jednorazové – výnimočné aktivity, sezónne činnosti).

Pri plánovaní aktivít vychádzame z možností školy, prostredia v ktorom sa škola nachádza, a tiež z tematických dní, ktoré vychádzajú z Národného programu prevencie obezity v podmienkach Piaristickej materskej školy.

**Prerokovaný v pedagogickej rade dňa:**

**Predložený na vyjadrenie v rade školy dňa:**

**Schválený zriaďovateľom dňa:**

**Vydaný riaditeľom PSŠ F. Hanáka:** Mgr. Ambróz Jamriško

**Vypracovala:** Mgr. Anna Kotianová, zástupkyňa riaditeľa pre MŠ v spolupráci s Pedagogickou radou pri Piaristickej materskej škole